ഹെർ (ചലച്ചിത്രം)

സ്പൈക്ക് ജോൺസ് രചനയും സംവിധാനവും നിർമ്മാണവും നിർവഹിച്ച്, 2013-ൽ പുറത്തിറങ്ങിയ ഒരു അമേരിക്കൻ സയൻസ് ഫിക്ഷൻ, റൊമാന്റിക് കോമഡി, ഡ്രാമ ചലച്ചിത്രമാണ് ചലച്ചിത്രമാണ് ഹെർ. ചിത്രത്തിൽ ജോക്ക്വിൻ ഫീനിക്‌സ് അവതരിപ്പിക്കുന്ന തിയഡോർ ട്വോംബ്ലി, സമാന്ത (സ്കാർലറ്റ് ജോഹാൻസൺ) എന്ന സ്ത്രീ ശബ്ദത്താലുള്ള നിർമിതബുദ്ധി ഓപ്പറേറ്റിംഗ് സിസ്റ്റവുമായി 'പ്രണയബന്ധം' വളരുന്നു.
വാക്കീൻ ഫീനിക്സ്, ഏമി ആഡംസ്, റൂണി മാര, ഒളിവിയ വൈൽഡ്, സ്കാർലെറ്റ് ജൊഹാൻസൺ(ശബ്ദം) എന്നിവർ പ്രമുഖ കഥാപാത്രങ്ങളെ അവതരിപ്പിച്ചു. 
2013-ലെ ന്യൂയോർക്ക് ചലച്ചിത്രോൽസവത്തിൽ പ്രദർശിപ്പിക്കപ്പെട്ട ഈ ചിത്രം 2013 ഡിസംബർ 18-ന് അമേരിക്കയിൽ രാജ്യവ്യാപകമായി റിലീസ് ചെയ്തു.
മികച്ച ചിത്രത്തിനുള്ള നാഷണൽ ബോർഡ് ഓഫ് റിവ്യൂ അവാർഡ്, ലോസ് ഏയ്ഞ്ചലസ് ഫിലിം ക്രിട്ടിക്സ് അസ്സോസിയേഷൻ അവാർഡ് (ഗ്രാവിറ്റിക്കൊപ്പം പങ്കിട്ടു), മികച്ച തിരക്കഥക്കുള്ള ഗോൾഡൻ ഗ്ലോബ് എന്നീ പുരസ്ക്കാരങ്ങൾ നേടി. മികച്ച ചിത്രത്തിനും മികച്ച മൗലികതിരക്കഥക്കും ഉൾപ്പെടെ 5 ഓസ്ക്കാർ നോമിനേഷനുകളും ഈ ചിത്രത്തിന് ലഭിച്ചു.

അഭിനേതാക്കളും കഥാപാത്രങ്ങളും
വാക്കീൻ ഫീനിക്സ്: തിയഡോർ വൊംബ്ലി
ഏമി ആഡംസ്: ഏമി
റൂണി മാര: കാതറീൻ
ഒളിവിയ വൈൽഡ്: അമീലിയ
സ്കാർലെറ്റ് ജൊഹാൻസൺ: സാമന്ത(ശബ്ദം)
ക്രിസ്‌ പ്രാറ്റ്‌: പോൾ 
മാറ്റ്‌ ലെഷർ: ചാൾസ്‌
സാം ജേഗർ: ഡോ. ജോൺസൺ
ലൂക്കാ ജോൺസ്‌: മാർക്ക്‌ ല്യൂമാൻ
ക്രിസ്റ്റൻ വിഗ്‌: സെക്സി കിറ്റൺ (ശബ്ദം)
ബിൽ ഹേഡർ: ചാറ്റ്‌റൂം സുഹൃത്ത്‌ (ശബ്ദം)
സോകോ: ഇസബെല്ല (ശബ്ദം)
പോർഷ്യ ഡബിൾഡേ: ഇസബെല്ല(സറോഗേറ്റ്‌ ഡേറ്റ്‌)
സ്പൈക്ക്‌ ജോൺസ്‌: ഏലിയൻ ചൈൽഡ്‌ (ശബ്ദം)
ബ്രയാൻ കോക്സ്‌: അലൻ വാട്ട്സ്‌ (ശബ്ദം)

അവലംബം

പുറത്തേക്കുള്ള കണ്ണികൾ







 ഡിജിറ്റൽ സറോഗേറ്റ്സ് - ദി ഫ്യൂച്ചർ ഓഫ് ലോംഗ് ഡിസ്റ്റൻസ് റിലേഷൻഷിപ്സ്